CELEX: 62017CA0601
Language: hr
Date: 2018-09-12 00:00:00
Title: Predmet C-601/17: Presuda Suda (osmo vijeće) od 12. rujna 2018. (zahtjev za prethodnu odluku koji je uputio Amtsgericht Hamburg – Njemačka) – Dirk Harms i dr. protiv Vueling Airlines SA (Zahtjev za prethodnu odluku — Zračni prijevoz — Uredba (EZ) br. 261/2004 — Članak 8. stavak 1. — Naknada cijene karte u slučaju otkazivanja leta — Provizija koju prilikom kupnje karte naplaćuje posrednik između putnika i zračnog prijevoznika — Uključenost)

12.11.2018   
            
            
               HR
            
            
               Službeni list Europske unije
            
            
               C 408/31
            
         
      Presuda Suda (osmo vijeće) od 12. rujna 2018. (zahtjev za prethodnu odluku koji je uputio Amtsgericht Hamburg – Njemačka) – Dirk Harms i dr. protiv Vueling Airlines SA
      (Predmet C-601/17) (1)
      
      ((Zahtjev za prethodnu odluku - Zračni prijevoz - Uredba (EZ) br. 261/2004 - Članak 8. stavak 1. - Naknada cijene karte u slučaju otkazivanja leta - Provizija koju prilikom kupnje karte naplaćuje posrednik između putnika i zračnog prijevoznika - Uključenost))
      (2018/C 408/40)
      Jezik postupka: njemački
      
         Sud koji je uputio zahtjev
      
      Amtsgericht Hamburg
      
         Stranke glavnog postupka
      
      
         Tužitelji: Dirk Harms, Ann-Kathrin Harms, Nick-Julius Harms, Tom-Lukas Harms, Lilly-Karlotta Harms, Emma-Matilda Harms
      
         Tuženik: Vueling Airlines SA
      
         Izreka
      
      Uredbu (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta te o stavljanju izvan snage Uredbe (EEZ) br. 295/91, a osobito njezin članak 8. stavak 1. točku (a), treba tumačiti na način da cijena karte koju treba uzeti u obzir radi utvrđivanja iznosa koji putniku u slučaju otkazivanja leta treba nadoknaditi zračni prijevoznik uključuje razliku između iznosa koji je platio putnik i iznosa koji je primio zračni prijevoznik, koja odgovara proviziji koju naplaćuje posrednik između tih dviju osoba, osim ako je ta provizija određena bez znanja tog zračnog prijevoznika, što je na sudu koji je uputio zahtjev da provjeri.
      
         (1)  SL C 22, 22. 1. 2018.